《清樾轩》
宋代·曾逮

开轩在独园，绕屋得清樾。
不知何年树，殆为今日设。
窗扉落林何，时复乱风月。
喧声了不闻，幽弄极可悦。
玉溪僧所庐，无似许明洁。
颇疑三昧手，断取从三浙。
禅房花木深，此语信佳绝。
何以落其成，炉烹荐茗雪。

作者简介：河南人，字仲躬。曾几子。师王蘋。学者称习庵先生。孝宗隆兴二年，为太常丞。历知温、荆、湖、润等州府。淳熙十年，迁户部侍郎。官终敷文阁待制。有《习庵集》。